*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu pagarināt piedāvājuma iesniegšanas termiņu, norādot, ka *šī Atklātā konkursa piedāvājuma sagatavošana ir ļoti apjomīga, projekts ir tehnoloģiski sarežģīts, nolikumā norādītās kvalifikācijas prasības ir ļoti augstas, tādēļ Pretendentam nepieciešams piesaistīt apakšuzņēmējus un sertificētus speciālistu ar atbilstošu pieredzi, kas ievērojamo apjomu dēļ prasa daudz laika ieguldījuma.*

*Sakarā ar iepriekš minēto un to, ka piedāvājumu gatavošanas laikā iekļaujas vairāki Valsts svētki, lūdzam Pasūtītāju pagarināt piedāvājumu iesniegšanas termiņu līdz 2023.gada 14.augustam, lai Pretendentiem būtu iespēja savus piedāvājumus sagatavot augsti profesionālā līmenī, kvalitatīvi un ekonomiski pamatoti.*

Norādām, ka atklātā konkursā paredzēto darbu finansēšanai plānots piesaistīt Eiropas Atveseļošanas fonda līdzfinansējumu, līdz ar ko projekta īstenošanai ir noteikts konkrēts izmaksu attiecināmības periods, tādējādi sekmīgai projekta īstenošanai liela nozīme ir visu projekta posmu termiņu ievērošanā, tajā skaitā, iepirkuma organizēšanai, līguma slēgšanai un realizācijai. Ņemot vērā minēto, šobrīd nav plānots atklāta konkursa nolikumā veikt grozījumus, pagarinot piedāvājumu iesniegšanas termiņu.

Iepirkumu komisijas priekšsēdētāja Inta Novika